text:
1017/2017. (I. 17.) Korm. határozata a 3. Kína – KKE Országok Egészségügyi Miniszteri Találkozó megrendezéséről.
1. A  Kormány egyetért a  3. Kína – KKE Országok Egészségügyi Miniszteri Találkozó (a  továbbiakban: Találkozó)
megrendezésével.
2. A Kormány az 1. pontban meghatározott cél megvalósítása érdekében felhívja
a) az  emberi erőforrások miniszterét, hogy a  külgazdasági és külügyminiszterrel, valamint a  nemzetgazdasági
miniszterrel együttműködve – az állam kizárólagos tulajdonában álló Közép- és Kelet-Európai Hagyományos
Kínai Gyógyászati, Oktató- és Kutatóközpont Nonprofit Kft. (a  továbbiakban: HKGYK Nonprofit Kft.)
bevonásával – rendezze meg a Találkozót;
Felelős: emberi erőforrások minisztere
 külgazdasági és külügyminiszter
 nemzetgazdasági miniszter
Határidő: folyamatos
b) a  nemzetgazdasági minisztert, hogy a  külgazdasági és külügyminiszterrel együttműködve – a  HKGYK
Nonprofit Kft. bevonásával – rendezze meg a Találkozóhoz kapcsolódó egészségipari kiállítást.
Felelős: nemzetgazdasági miniszter
 külgazdasági és külügyminiszter
Határidő: folyamatos
3. A Kormány az 1. pontban meghatározott cél megvalósítása érdekében felhívja a nemzetgazdasági minisztert, hogy
az  emberi erőforrások miniszterének bevonásával 2017. évre gondoskodjon a  döntés végrehajtásához szükséges
legfeljebb 430,54 millió forint forrás biztosításáról a  XX. Emberi Erőforrások Minisztériuma fejezet, 20. Fejezeti
kezelésű előirányzatok cím, 22. Egészségügyi ágazati előirányzatok alcím, 2. Egészségügyi ellátási és fejlesztési
feladatok jogcímcsoport javára.
Felelős: nemzetgazdasági miniszter
 emberi erőforrások minisztere
Határidő: 2017. január 31.
4. A  Kormány felhívja az  emberi erőforrások miniszterét, hogy a  nemzeti fejlesztési miniszterrel együttműködve
– a HKGYK Nonprofit Kft. bevonásával – készítsen előterjesztést a Kormány részére az államközi megállapodás részét
képező hagyományos kínai gyógyászati központ intézmény felállításáról és elhelyezéséről.
Felelős: emberi erőforrások minisztere
 nemzeti fejlesztési miniszter
Határidő: 2017. február 28.
Orbán Viktor s. k.,
 miniszterelnök


type: legislation

jurisdiction: Hungary

text:
36/2010. (XII. 31.) NFM rendelete a bioüzemanyag fenntarthatósági követelményeknek való megfelelésével kapcsolatos üvegházhatású-gázkibocsátás elkerülés kiszámításának szabályairól.
A megújuló energia közlekedési célú felhasználásának előmozdításáról és a közlekedésben felhasznált energia üvegházhatású
gázkibocsátásának csökkentéséről szóló 2010. évi CXVII. törvény 13. § (2) bekezdés b) pontjában kapott felhatalmazás alapján,
az egyes miniszterek, valamint a Miniszterelnökséget vezető államtitkár feladat- és hatásköréről szóló 212/2010. (VII. 1.) Korm.
rendelet (a továbbiakban: Kr.) 84. § f) pontjában meghatározott feladatkörömben eljárva, a Kr. 94. § a) pontjában meghatározott
feladatkörében eljáró vidékfejlesztési miniszterrel egyetértésben a következőket rendelem el:
1. § A bioüzemanyag teljes életciklusra számított üvegházhatású gáz kibocsátás (a továbbiakban: ÜHG kibocsátás) értékét
és az ÜHG kibocsátás elkerülést az 1. mellékletben foglaltak alapján kell meghatározni.
2. § (1) Az azonos típusú, de eltérő mennyiségű, kibocsátási értékű termékek összevonása, összekeverése során
az összekeveréssel előállított összevont termékmennyiség kibocsátási komponenseit, vagy az ÜHG kibocsátás
elkerülését tömegmérleg módszerrel kell meghatározni. (2) Az (1) bekezdésben foglalt módszer
a) megengedi az eltérő fenntarthatósági jellemzőkkel rendelkező nyersanyag-szállítmányok vagy bioüzemanyagok
összekeverését, b) előírja, hogy a fenntarthatósági jellemzőkkel kapcsolatos információk és az egyes szállítmányok mérete
a keverékhez rendelve megmaradjon, és c) biztosítja, hogy a keverékből kivett minden szállítmány összege azonos fenntarthatósági jellemzőkkel kerüljön
leírásra és ugyanolyan mennyiségben, mint a keverékhez adott összes szállítmány összege.
3. § Tényleges érték alkalmazása esetén a számítás megfelelőségét a fenntartható bioüzemanyag-termelés
követelményeiről és igazolásáról szóló jogszabályban meghatározott auditor nyilatkozatával kell igazolni.
4. § (1) Ez a rendelet 2011. január 1. napján lép hatályba.
(2) Ez a rendelet a) a megújuló energiaforrásból előállított energia támogatásáról, valamint a 2001/77/EK és a 2003/30/EK irányelv
módosításáról és azt követő hatályon kívül helyezéséről szóló, 2009. április 23-i 2009/28/EK európai parlamenti és
tanácsi irányelv 18. cikk (1) bekezdésének, 19. cikk (1) és (3) bekezdésének, valamint V. mellékletének, és
b) a benzinre, a dízelolajra és a gázolajra vonatkozó követelmények, illetőleg az üvegházhatású kibocsátott gázok
mennyiségének nyomon követését és mérséklését célzó mechanizmus bevezetése tekintetében a 98/70/EK
irányelv módosításáról, a belvízi hajókban felhasznált tüzelőanyagokra vonatkozó követelmények tekintetében
az 1999/32/EK irányelv módosításáról, valamint a 93/12/EGK irányelv hatályon kívül helyezéséről szóló, 2009.
április 23-i 2009/30/EK európai parlamenti és tanácsi irányelv 1. cikk 5–6. pontjának és IV. mellékletének
való megfelelést szolgálja. Dr. Fellegi Tamás s. k.,
nemzeti fejlesztési miniszter


text:
95/2014. (HK 12.) HM KÁT–HVKF együttes intézkedése a „BALTIC TRAINING 2014” gyakorlaton résztvevő személyi állomány egyszeri juttatásáról.
A honvédelemről és a Magyar Honvédségről, valamint
a különleges jogrendben bevezethető intézkedésekről
szóló 2011. évi CXIII. törvény 52. § (1) bekezdése, továbbá a honvédelemről és a Magyar Honvédségről, valamint a
különleges jogrendben bevezethető intézkedésekről szóló
2011. évi CXIII. törvény egyes rendelkezéseinek végrehajtásáról szóló 290/2011. (XII. 22.) Korm. rendelet 6. §
(1) bekezdés 1. pontja és 11. § (3) bekezdése alapján az
alábbi
együttes intézkedést adjuk ki: 1. Az intézkedés hatálya a Magyar Honvédség katonai
szervezetei (a továbbiakban: honvédelmi szervezet) személyi állományába tartozó hivatásos és szerződéses katonákra, valamint a részükre biztosítandó egyszeri juttatással
(a továbbiakban: egyszeri juttatás) kapcsolatos feladatok
végrehajtására terjed ki.
2. Felkérjük a Katonai Nemzetbiztonsági Szolgálat főigazgatóját, hogy az intézkedés végrehajtását szervezete
vonatkozásában tegye lehetővé.
3. Az intézkedés alkalmazásában
a) pénzügyi és számviteli szerv:
aa) a saját pénzügyi és számviteli szervezeti egységgel
rendelkező honvédelmi szervezet esetében a saját pénzügyi és számviteli szervezeti egység, vagy
ab) a saját pénzügyi és számviteli szervezeti egységgel
nem rendelkező honvédségi szervezet esetében a pénzügyi
és számviteli utaltsági rend szerinti pénzügyi és számviteli
szervezeti egység;
b) személyügyi szerv:
ba) az önálló állománytáblával rendelkező honvédelmi
szervezet alapnyilvántartást vezető személyügyi szerve,
vagy bb) a saját személyügyi szervvel nem rendelkező honvédelmi szervezet esetében az alapnyilvántartást vezetésére kijelölt személyügyi szerv;
c) utalvány: az EMC Első Magyar Cafetéria Kft. (a továbbiakban: szállító) által kibocsátott elektronikus univerzális utalvány, melynek biztosítására elektronikus utalványkártyán kerül sor.
4. A „BALTIC TRAINING 2014” gyakorlaton résztvevő személyi állomány tevékenységének elismeréseként
egyszeri juttatásra jogosult, melyet utalványban kell biztosítani. Az egyszeri juttatás összege a gyakorlaton részt
vett, térítésmentes természetbeni ellátásban részesült katona részére naponként 3.200 Ft.
5. Az egyszeri juttatásra jogosultak köréről a honvédelmi szervezet vezetője által kijelölt szervezeti egység jegyzéket készít, amelyet a honvédelmi szervezet személyügyi
szerve ellenőriz. A jegyzék tartalmazza a jogosult nevét,
állományviszonyát, rendfokozatát, a szolgálati viszony
jellegét, az elektronikus utalványkártya azonosítására
szolgáló adatokat, az utalvány értékét, valamint a jegyzéket készítő nevét és a jogosultságot igazoló, a honvédelmi
szervezet vezetőjének jóváhagyását.
6. Az 5. pont szerinti jegyzéket a honvédelmi szervezet
személyügyi szerve 2014. december 10-ig átadja a pénzügyi és számviteli szerv részére.
7. A pénzügyi és számviteli szerv a jegyzék alapján
2014. december 12-ig végrehajtja az adatok HM KGIR
rendszerben történő rögzítését, amelyet követően 2014.
december 15-ig megküldi a megrendelőokmányt a szállító
részére. A megrendelőokmány a személyügyi törzsszámot, a jogosultnak a szállítónál nyilvántartott azonosítóját,
az elektronikus utalványkártya számát és az utalandó utalványösszeget tartalmazza.
8. Az egyszeri juttatás ellenértékét a 9. pontban foglalt
eset kivételével a megrendelést követően, 2014. december 18-án kell a szállító részére átutalni.
9. Azon külön juttatásra jogosult személyek részére,
akik nem rendelkeznek elektronikus utalványkártyával, az
intézkedés hatálybalépését követő 3. munkanapig az új
utalványkártyákat a pénzügyi és számviteli szervnek a
szállítótól meg kell rendelni.
10. A pénzügyi és számviteli szerv az új utalványkártyák átvételét követő 3. munkanapig a szállító részére a külön juttatásra vonatkozó megrendelőokmányt megküldi és
a juttatás ellenértékét átutalja.
11. Ez az intézkedés az aláírása napján lép hatályba és
2015. január 31-én hatályát veszti.
Dr. Dankó István s. k.,
HM közigazgatási államtitkár


text:
1955/2015. (XII. 17.) Korm. határozata Magyarország Kormánya és Nyíregyháza Megyei Jogú Város Önkormányzata közötti együttműködési megállapodás végrehajtásával összefüggő feladatokról.
A Kormány 2015. november 10. napján együttműködési megállapodást (a  továbbiakban: Megállapodás) kötött Nyíregyháza
Megyei Jogú Város Önkormányzatával. A  Kormány a  Megállapodásban foglaltak eredményes kormányzati végrehajtása
érdekében
 1. a nyíregyházi Kállay-kúria mielőbbi felújítását és a város részére történő átadását, illetve az egykori miniszterelnök
hagyatékának méltó elhelyezését és bemutatását elősegítve úgy dönt, hogy a nyíregyházi Kállay-kúria felújításához
szükséges forrás biztosításáról szóló 1495/2015. (VII. 21.) Korm. határozat 3. pontjában foglalt feladat végrehajtására
megállapított határidő 2016. október 31-re módosul;
2. felhívja a  nemzeti fejlesztési minisztert, a  nemzetgazdasági minisztert és a  földművelésügyi minisztert, hogy
tegyenek javaslatot a Kormány részére Nyíregyházán új ipari park kialakítását szolgáló intézkedésekre;
Felelős: nemzeti fejlesztési miniszter
nemzetgazdasági miniszter
földművelésügyi miniszter
Határidő: 2016. január 31.
 3. egyetért a  város gazdasági fejlődését és közlekedési feltételeinek javítását szolgáló Nyíregyháza, nyugati elkerülő
út teljes szakaszának megépítésével, és felhívja a  nemzeti fejlesztési minisztert, hogy tegye meg a  szükséges
intézkedéseket
a) a 338-as számú főút 36-os és 38-as számú főút közötti szakaszának, illetve
b) a 3813-as jelű út (338-as számú főút folytatásaként 38-as számú főút – Nyírszőlős közötti szakasz)
megépítése érdekében;
Felelős: nemzeti fejlesztési miniszter
Határidő: folyamatos, az elkerülő út új szakaszainak megépítése tekintetében 2018. március 15.
4. egyetért azzal, hogy a  város és térsége turisztikai fejlesztése keretében a  Nyíregyháza és Tokaj közötti kerékpárút
teljes hosszában kiépüljön, és felhívja a nemzeti fejlesztési minisztert, hogy tegye meg a szükséges intézkedéseket
a két település között még hiányzó kerékpárút-szakaszok kiépítése érdekében;
Felelős: nemzeti fejlesztési miniszter
Határidő: a kerékpárút hiányzó szakaszainak kiépítésére 2016. december 15.
5. támogatja a  Nyíregyháza Megyei Jogú Város közlekedési infrastruktúrájának fejlesztésére irányuló tervek
megvalósítását, amely keretében felhívja a nemzeti fejlesztési minisztert, hogy
a) vizsgálja meg a  városi közlekedési csomópontok fejlesztésére irányuló tervek megvalósításának és
támogatásának feltételrendszerét,
b) tegyen javaslatot az  a)  alpont szerinti projektek – a  lehetőség szerint a  rendelkezésre álló európai uniós
fejlesztési források bevonásával történő – támogatására,
c) tegye meg a  szükséges intézkedéseket a  helyi közösségi közlekedési autóbusz fejlesztési program
megvalósítására irányuló projekt Integrált Közlekedésfejlesztési Operatív Program keretében rendelkezésre
álló európai uniós fejlesztési források bevonásával történő támogatására;
Felelős: nemzeti fejlesztési miniszter
Határidő: az a) alpont tekintetében azonnal
a b) alpont tekintetében 2016. január 15.
a c) alpont tekintetében folyamatos, a program megvalósításához igazodva
6. a város turisztikai vonzerejét szolgáló Sóstó fejlesztési program megvalósításának támogatása keretében
a) felhívja a  nemzetgazdasági minisztert, hogy Nyíregyháza Megyei Jogú Város Önkormányzatával
együttműködve vizsgálja meg a  tervezett szálláshelybővítés kormányzati támogatással történő
megvalósításának feltételrendszerét és tegyen javaslatot a fejlesztések megvalósítására és támogatására,
Felelős: nemzetgazdasági miniszter
Határidő: 2016. február 29.
b) felhívja az  emberi erőforrások miniszterét és a  nemzetgazdasági minisztert, hogy Nyíregyháza Megyei
Jogú Város Önkormányzatával együttműködve vizsgálják meg a  Sóstó Múzeumfalu fejlesztésére irányuló
programot és tegyenek javaslatot a fejlesztési program támogatására,
Felelős: emberi erőforrások minisztere
nemzetgazdasági miniszter
Határidő: 2016. február 29. c) egyetért azzal, hogy a  Nyíregyházi Állatpark fejlesztési lehetőségeinek áttekintésére a  hazai állatkertek
fejlesztésének átfogó koncepciójával foglalkozó külön munkacsoport keretei között kerüljön sor;
7. egyetért azzal, hogy a nyíregyházi tiszavasvári úti sporttelepen kormányzati támogatással atlétikai centrum kerüljön
2018. március 31-ig megépítésre, és felhívja a  nemzeti fejlesztési minisztert és az  emberi erőforrások miniszterét,
hogy Nyíregyháza Megyei Jogú Város Önkormányzatával együttműködve tegyenek javaslatot a  Kormány
részére az  atlétikai centrum megvalósítását szolgáló beruházás koncepciójára és a  beruházás megvalósításának
a támogatására;
Felelős: nemzeti fejlesztési miniszter
emberi erőforrások minisztere Határidő: 2016. február 29.
 8. felhívja az emberi erőforrások miniszterét, hogy Nyíregyháza Megyei Jogú Város Önkormányzatával együttműködve
vizsgálja meg a  városi szabadtéri színpad felújításának lehetőségeit és tegyen javaslatot a  felújítási program
támogatására.
Felelős: nemzeti fejlesztési miniszter
emberi erőforrások minisztere Határidő: 2016. március 31.
Orbán Viktor s. k.,
 miniszterelnök


text:
264/2015. (V. 28.) KE határozata egyetemi tanári kinevezésről.
Az Alaptörvény 9. cikk (4) bekezdés c) pontja, valamint a nemzeti felsőoktatásról szóló 2011. évi CCIV. törvény 27. §
(3)  bekezdése alapján – az  emberi erőforrások miniszterének javaslatára – Dr. Pap András Lászlót 2015. június 1.
napjával egyetemi tanárrá kinevezem.
Budapest, 2015. május 11. Áder János s. k.,
 köztársasági elnök


text:
4/2014. (XII. 5.) ME utasítása miniszterelnöki biztos kinevezéséről.
A központi államigazgatási szervekről, valamint a Kormány tagjai és az államtitkárok jogállásáról szóló 2010. évi XLIII. törvény 32. §
(1) bekezdésében foglalt jogkörömben eljárva a következő utasítást adom ki:
1. § A központi államigazgatási szervekről, valamint a  Kormány tagjai és az  államtitkárok jogállásáról szóló 2010. évi
XLIII. törvény 31. § (2) bekezdés b) pontja alapján Farkas Flóriánt 2014. december 3. napjától miniszterelnöki biztossá
nevezem ki.
2. § A miniszterelnöki biztos tevékenysége keretében
a) megvizsgálja és értékeli a Kormány és az Országos Roma Önkormányzat között létrejött Keretmegállapodásban
(a továbbiakban: Keretmegállapodás) meghatározott célok elérésével és feladatok végrehajtásával kapcsolatos
tapasztalatokat,
b) megvizsgálja és értékeli a Keretmegállapodásban meghatározott célok elérésének és feladatok végrehajtásának
időarányos teljesülését,
c) az a) és a b) pontban foglaltak alapján ellátja a Keretmegállapodás megújításához, illetve a 2020. évig történő
meghosszabbításához szükséges előkészítő, megalapozó és egyeztetési feladatokat, valamint végrehajtja
az e cél eléréséhez szükséges intézkedéseket.
3. § (1) A Cigányügyi Egyeztető Tanács miniszterelnök által kijelölt társelnöke a miniszterelnöki biztos.
 (2) A Társadalmi Felzárkózási és Cigányügyi Tárcaközi Bizottság miniszterelnök által kijelölt társelnöke a miniszterelnöki
biztos. 4. § (1) A miniszterelnöki biztos
a) javaslatot tehet a roma társadalmi integrációval kapcsolatos programokra és forrásbevonásra,
b) véleményt nyilváníthat a  roma társadalmi integrációval, illetve felzárkózással összefüggő szakpolitikai
előterjesztésekről.
 (2) A miniszterelnöki biztos figyelemmel kíséri a roma társadalmi integráció fejlesztését szolgáló hazai és európai uniós
támogatási programokat, valamint javaslatot tesz azok megtervezésére, figyelemmel kíséri azok felhasználását.
5. § A miniszterelnöki biztos tevékenységét a miniszterelnök irányítja.
6. § A miniszterelnöki biztost tevékenységének ellátásában – a  kormányzati tevékenység összehangolásáért felelős
miniszter és a  társadalmi felzárkózásért felelős miniszter megállapodásában foglaltak alapján – a  társadalmi
felzárkózásért felelős miniszter által vezetett minisztériumban működő ötfős titkárság segíti.
7. § Ez az utasítás a közzétételét követő napon lép hatályba.
Orbán Viktor s. k.,
 miniszterelnök


text:
29/2015. (XII. 17.) ORFK utasítása a Schengeni Információs Rendszerben szereplő figyelmeztető jelzés alapján lefoglalt tárgyak értékesítéséről.
A jogalkotásról szóló 2010. évi CXXX. törvény 23. § (4) bekezdés c) pontjában, a Rendőrségről szóló 1994. évi XXXIV. törvény 6. §
(1)  bekezdés b)  pontjában kapott felhatalmazás alapján a  Schengeni Információs Rendszerben szereplő figyelmeztető jelzés
alapján lefoglalt tárgyak értékesítése esetén követendő eljárás és a végrehajtandó feladatok meghatározása érdekében kiadom
az alábbi utasítást:
1. Az utasítás hatálya az  általános rendőrségi feladatok ellátására létrehozott szervre (a továbbiakban: Rendőrség)
terjed ki.
2. Az utasítás alkalmazásában lefoglalt tárgy a Schengeni Információs Rendszer második generációja keretében történő
információcseréről, továbbá egyes rendészeti tárgyú törvények ezzel, valamint a Magyary Egyszerűsítési Programmal
összefüggő módosításáról szóló 2012. évi CLXXXI. törvény (a továbbiakban: SIS II. tv.) 28.  § (1)  bekezdése alapján
lefoglalt tárgy.
3. A lefoglalt tárgy értékesítését a SIS II. tv. 28. §-ában előírt feltételek fennállása esetén is csak akkor lehet megkezdeni,
ha a lefoglalás alapjául szolgáló figyelmeztető jelzést visszavonták.
4. Az értékesíthető lefoglalt tárgyak listáját a  lefoglalást elrendelő hatóság a SIS II. tv. 28. § (2) bekezdésében foglalt
határidő elteltét követő június 30-ig, ha a határidő ezt követően telik le, december 31-ig felterjeszti a megyei (fővárosi)
rendőr-főkapitányság vagy a  rendőri szerv gazdálkodásért felelős szervezeti eleméhez (a továbbiakban együtt:
gazdálkodásért felelős szervezeti elem).
5. A gazdálkodásért felelős szervezeti elem a  lefoglalt tárgyat a  lefoglalás és a  büntetőeljárás során lefoglalt dolgok
kezelésének, nyilvántartásának, előzetes értékesítésének és megsemmisítésének szabályairól, valamint az elkobzás
végrehajtásáról szóló 11/2003. (V. 8.) IM–BM–PM együttes rendelet [a továbbiakban: 11/2003. (V. 8.) IM–BM–PM
együttes rendelet] 57. § (1) bekezdése szerinti, a forgalomba hozatallal foglalkozó kereskedő útján értékesíti.
6. A gazdálkodásért felelős szervezeti elem az  5.  pontban foglalt eljárásban nem értékesíthető és a  hulladékká vált
gépjárművekről szóló 369/2014. (XII. 30.) Korm. rendelet (a továbbiakban: Korm. rendelet) hatálya alá tartozó lefoglalt
tárgyat a Korm. rendelet szerinti bontó útján értékesíti.
7. A gazdálkodásért felelős szervezeti elem az 5–6. pontokban foglalt eljárásokban nem értékesíthető lefoglalt tárgyat
a  11/2003. (V. 8.) IM–BM–PM együttes rendelet 57.  § (1)  bekezdése szerinti, a  lefoglalt tárgy feldolgozásával vagy
felvásárlásával foglalkozó kereskedő útján értékesíti.
8. A gazdálkodásért felelős szervezeti elem vezetője dönthet úgy is, hogy a lefoglalt tárgyat a 11/2003. (V. 8.) IM–BM–PM
együttes rendelet 57.  § (2)–(4)  bekezdése szerinti módon értékesíti. Ebben az  esetben az  ajánlati felhívásnak
az interneten történő megjelentetésére a Rendőrség központi honlapját kell alkalmazni.
9. Az 5–8.  pontokban foglalt rendelkezések nem érintik a  11/2003. (V. 8.) IM–BM–PM együttes rendelet 58.  §-ának
alkalmazhatóságát.
10. Ez az utasítás a közzétételét követő hónap első napján lép hatályba.
Papp Károly r. altábornagy s. k.,
 országos rendőrfőkapitány


text:
12/2015. (IV. 10.) NFM utasítása a Nemzeti Fejlesztési Minisztérium fejezet 2015. fejezeti és központi kezelésű előirányzatai szakmai kezelőinek kijelöléséről.
Az államháztartásról szóló törvény végrehajtásáról szóló 368/2011. (XII. 31.) Korm. rendelet 1.  melléklet 16.  pontjában foglalt
jogkörömben eljárva, a  13.  § (3)  bekezdésére figyelemmel, a  jogalkotásról szóló 2010. évi CXXX. törvény 23.  § (4)  bekezdés
c) pontjában foglaltak alapján, a következők szerint rendelkezem:
1. § A  XVII. Nemzeti Fejlesztési Minisztérium költségvetési fejezetbe sorolt fejezeti és a  nemzetgazdasági miniszter
irányítása alá tartozó központi kezelésű előirányzatok kezeléséről és felhasználásáról szóló 6/2015. (III. 18.)
NGM  rendeletben (a továbbiakban: NGM rendelet) a  Nemzeti Fejlesztési Minisztérium kezelésébe adott központi
kezelésű előirányzatok cél szerinti, hatékony és jogszerű felhasználásáért, a rendelkezési jogosultságok betartásáért,
feladataik ellátásáért, valamint ezek ellenőrzéséért – különösen az államháztartásról szóló 2011. évi CXCV. törvény
109.  § (5)  bekezdése alapján kiadott rendeletben, az  NGM rendeletben és az  államháztartásról szóló törvény
végrehajtásáról szóló 368/2011. (XII. 31.) Korm. rendelet 13.  § (2)  bekezdés a)  pontja alapján kiadott miniszteri
utasításban foglaltakra tekintettel – az 1.  mellékletben kijelölt szakmai kezelők vezetői, a  szakmai felügyeletet
gyakorló helyettes államtitkárok, valamint a felügyeletet gyakorló felsővezetők a felelősek.
2. § (1) Ez az utasítás a közzétételét követő napon lép hatályba.
 (2) Hatályát veszti a Nemzeti Fejlesztési Minisztérium fejezet 2014. évi fejezeti és központi kezelésű előirányzatai szakmai
kezelőinek kijelöléséről szóló 8/2014. (III. 7.) NFM utasítás.
Dr. Seszták Miklós s. k.,
 nemzeti fejlesztési miniszter


text:
14/2019. (V. 28.) ITM utasítása a Nemzeti Klímavédelmi Hatóság által végzett próbavásárlások elszámolásáról.
Az államháztartásról szóló 2011. évi CXCV. törvényre, a  számvitelről szóló 2000. évi C. törvényre, az  államháztartásról szóló
törvény végrehajtásáról szóló 368/2011. (XII. 31.) Korm. rendeletre, az  államháztartás számviteléről szóló 4/2013. (I. 11.)
Korm.  rendeletre, valamint a  Nemzeti Fejlesztési Minisztérium Igazgatás költségvetése pénzügyi-gazdasági feladatairól és
a  döntési eljárásokról szóló 11/2017. (VI. 15.) NFM utasításra figyelemmel, a  jogalkotásról szóló 2010. évi CXXX. törvény 23.  §
(4) bekezdés c) pontjában meghatározott jogkörömben eljárva a következő utasítást adom ki:
1. § Az utasítás hatálya a  Nemzeti Klímavédelmi Hatóság (a továbbiakban: Hatóság) által végzett próbavásárlások
elszámolására terjed ki.
2. § (1) A Hatóság által az internetes webáruházakban, online piactereken történő online próbavásárlások, illetve a fizetős
applikációkon keresztül történő vásárlások ellenőrzéséhez és azok lebonyolításához az  Innovációs és Technológiai
Minisztérium (a továbbiakban: ITM) Gazdálkodási Főosztálya és a  Hatóság vezetője, illetve az  általa kijelölt
személyek, akadályoztatásuk esetén a  kijelölt helyettesük részére előzetes pénzügyi fedezetet (a továbbiakban:
állandó előleg) biztosít.
(2) Az állandó előleg kifizetése
a) készpénzben házipénztárból, valamint
b) operatív ellenőrzések céljából – kizárólag interneten történő próbavásárlásokhoz – a Gazdálkodási Főosztály
által biztosított bankkártyával
történik. (3) Az állandó előleg összege a Hatóság által végzett próbavásárlások vonatkozásában 1 000 000 Ft/év.
 (4) A  kijelölt személyekről, a  számlanyitásról szóló engedélyekről, továbbá a  személyeket, engedélyeket érintően
bekövetkezett változásokról a Gazdálkodási Főosztály köteles nyilvántartást vezetni.
 (5) A  kijelölt személyek bankkártya (WEB-kártya) kizárólagos használatával, a  rendelkezésre álló összeg erejéig
jogosultak elektronikus vásárlást kezdeményezni. A  bankkártyát (WEB-kártyát) átruházni, kölcsönadni nem lehet,
az azzal végzett bármilyen tranzakcióért a kártyahasználó felel.
(6) Ha az  ellenőrzést végző a  próbavásárlás során a  megvásárolt terméktől eláll, az  ellenőrzött vállalkozástól
visszatérítést kezdeményez és bevétel várható az  ITM Igazgatási keretszámlájára, erről az  ellenőrzést végző
szervezeti egység értesíti a  Gazdálkodási Főosztályt az  összeg, a  partner, és az  esetleges közlemény megjelölése
mellett.
(7) A  bankkártyával lefolytatott próbavásárlások esetében a  vásárlások napjától számított 30. napig el kell számolni
a tranzakciókat alátámasztó bizonylatok Gazdálkodási Főosztály részére történő közvetlen megküldésével.
(8) A  lefolytatott próbavásárlások során a  bankkártya használatára kijelölt személyek, valamint helyetteseik tartós
távolléte, feladatköreinek megváltozása vagy kormányzati szolgálati jogviszonyának megszűnése esetén
a  szervezeti egység vezetője 5 napon belül az  előleggel való teljes körű elszámolással egyidejűleg köteles
gondoskodni új személyek kijelöléséről. A  változásokról a  szervezet egység vezetője legfeljebb 5 napon belül
írásban tájékoztatja a Gazdálkodási Főosztályt a kapcsolódó dokumentumok másolati példányának megküldésével.
3. § Az állandó készpénzelőleg igénylése az  1.  melléklet szerinti iratminta használatával történik, amely ügyiratnak
tartalmaznia kell az  igényelendő előleg összegét, az  előleg felvételére jogosult nevét, az  ügyirat egyedi
iktatószámát, az igénylő és a jóváhagyó aláírását, amelyet a Gazdálkodási Főosztálynak kell címezni.
4. § (1) Az  állandó előleget készpénzben kizárólag a  Hatóság által végzett próbavásárlások során felmerült kötelező és
szükséges költségek fedezésének céljára lehet felhasználni.
(2) Az ellenőrzés, próbavásárlás kapcsán felmerült szükséges költség (pl. csomagolási díj, kiszállítási költség) járulékos
költségnek minősül, amelyre tekintettel az ellenőrzött vállalkozásnak nem kell feltétlenül megegyeznie a bizonylatot
kibocsátó vállalkozással.
(3) A járulékos költség minden esetben az állandó készpénzelőleget terheli.
 (4) A  járulékos költség elszámolása a  2.  melléklet szerinti iratminta felhasználásával történik. A  kitöltött ügyiratot
a költség elszámoló szervezeti egység vezetőjének jóváhagyása után csatolni kell az elszámoláshoz.
(5) A felhasználandó állandó készpénzelőleg pénztárból történő kiadása a felvételre jogosult részére történik az előző
előleggel való elszámolást követően.
(6) Az  előlegfelhasználás célhoz kötöttségének ellenőrzése, a  teljesítés igazolása, valamint a  kifizetés engedélyezése
az  előleget felhasználó szervezeti egység vezetőjének, távolléte, illetve akadályoztatása esetén a  mindenkori
helyettesének feladata.
5. § (1) A  bankszámlához kapcsolódó bankkártyákkal kizárólag internetes vásárlás bonyolítható le, az  interneten zajló
kereskedelem ellenőrzése céljából.
(2) A  bankkártyával történő fizetést az  ellenőrzést, próbavásárlást végző szervezeti egység vezetőjével előzetesen
engedélyeztetni kell, az engedélyen legalább az alábbiakat fel kell tüntetni:
a) a próbavásárlásra kiválasztás okát,
b) a megvásárolandó termék (szolgáltatás) megnevezését, mennyiségét, vételárát,
c) járulékos költségeket (pl. szállítási költség), valamint
d) amennyiben a vásárlást megelőzően ismert, az értékesítő nevét, székhelyét, adószámát.
6. § (1) Az állandó előleget a 3. melléklet és a 4. melléklet szerinti iratminták felhasználásával kell elszámolni.
 (2) A  3.  melléklet szerinti elszámolást bankkártyával lefolytatott próbavásárlások esetében az  elszámolást végző
személy készíti el.
 (3) A 4. melléklet szerinti elszámoláson állandó készpénzelőleg esetén az elszámoló szervezeti egység vezetője igazolja
a  felhasznált összeget, figyelembe véve az  összeg felhasználásának jogszerűségét, jogcímét és mértékét.
A költségek elszámolását a Gazdálkodási Főosztály hagyja jóvá.
(4) Ha az ellenőrzött vállalkozás a megvásárolt termékről, illetve az  igénybe vett szolgáltatásról számlát, nyugtát nem
bocsátott ki, akkor a  megrendelésről készített képernyőképet, a  csomag fotóját kell a  pénzügyi elszámoláshoz
mellékelni.
(5) Abban az esetben, ha az állandó előleg terhére felmerült költségeket nem lehet megfelelően igazolni (pl. az eladó
nem adott számlát a  termékhez), az  elszámoláshoz az  elszámoló szervezeti egység vezetője által készített és
a  szervezeti egységet felügyelő helyettes államtitkár által jóváhagyott feljegyzést kell csatolni, és azt
az elszámolással egyidejűleg a Gazdálkodási Főosztály felé kell továbbítani.
(6) A  3. és a  4.  melléklet szerinti elszámoláshoz az  elszámolni kívánt összegek igazolása érdekében minden esetben
csatolni kell az  összegek jogszerű felhasználását alátámasztó bizonylatokat (a szolgáltatás igénybevételéről szóló
számla, nyugta másolatát), a  feljegyzés vagy feljegyzések másolatát, továbbá az  összes egyéb, az  elszámolás
jogszerűségének bizonyítására alkalmas dokumentumot.
7. § Ez az utasítás a közzétételét követő napon lép hatályba.
Dr. Palkovics László s. k.,
 innovációért és technológiáért felelős miniszter


text:
103/2011. (XII. 1.) ME határozata a Katonai Felderítő Hivatal főigazgatójának felmentéséről.
A nemzetbiztonsági szolgálatokról szóló 1995. évi CXXV. törvény 12. § (1) bekezdésében foglalt jogkörömben,
a honvédelmi miniszter előterjesztésére
Tóth András mk. vezérőrnagyot, a Katonai Felderítő Hivatal főigazgatóját e tisztségéből
– 2011. november 30-ai hatállyal – felmentem. Orbán Viktor s. k.,
miniszterelnök